Reetur

"Reetur" on Eesti põnevusseriaal, mis on valminud Eesti Rahvusringhäälingu (ERR) ja Elisa Eesti koostöös. Spioonipõnevik on inspireeritud Eesti lähiajaloos toimunud spiooniskandaalidest. 

Telesarja esilinastus toimus 25. novembril 2019. aastal Pimedate Ööde filmifestivalil Tallinnas.Reetur. Eesti filmi andmebaas. 

Esimene hooaeg esilinastus Elisa Huubis 2019. aasta detsembris ja 2020. aasta sügishooajal Eesti Televisioonis. 2021. aasta oktoobris linastus Elisa Huubis sarja teine hooaeg. Sarja kolmas hooaeg esilinastus Elisa Huubis 2024. aasta jaanuaris ja 2024. aasta detsembris jõudis see Eesti Televisiooni.

Sarja hooajad on teostatud Elisa, ERR-i ja produktsioonifirmade Kassikuld ning Downtown PIcturesKõik purgis! Spioonipõneviku „Reetur“ kolmanda hooaja võtted lõppesid. kroonika.delfi.ee, 16. august 2023. koostöös. Sari on pälvinud rahvusvahelist tähelepanu ja tegemist on Eesti viimase aja löögivõimelisema draamasarjaga.

2022. aastal omandas Eesti originaalsarja näitamisõigused Disney+Hotstar, üks India suurimaid voogedastusplatvorme ning nii suure publiku ette polnud ükski Eesti sari varem jõudnud. Spioonipõnevik on äratanud tähelepanu ka mujal maailmas. Sarja näitamisõigused on omandanud Jaapani erameediafirma WOWOW, Leedu Rahvusringhääling LRT, TV3 Läti, Poola Rahvusringhääling TVP ning Austraalia SBS. USA televaatajateni jõudis sari läbi hispaaniakeelse voogedastusplatvormi FlixLatino.Eesti spioonid läksid USAsse. Postimees Nädal, 11. veebruar 2023. Lisaks on huvi sarja vastu üles näidanud mitmed meediafirmad Aasias, Austraalias ja Lõuna-Ameerikas. Sarja levitab maailmaturul distributsioonifirma GoQuest Media.Kodumaine põnevussari «Reetur» jõuab 46 miljoni vaatajaga voogedastusplatvormile. kultuur.postimees.ee, 17. mai 2022.

 Auhinnad ja nominatsioonid 
2020. aastal pälvis "Reeturi" sari žürii eriauhinna ka Tšehhis toimunud "Serial Killer" tele- ja veebisarjade festivalil.

"Reeturit" tunnustati kahe auhinnaga 2021. aastal rahvusvaheliste teleprojektide festivalil “Heart of Europe”.

Tambet Tuisk pälvis 2020. aastal EFTA parima telesarjanäitleja auhinna.

2022. aastal oli sari "Reetur" EFTA auhindadele nomineeritud kategooriates: Parim teleseriaal; Parim naisnäitleja sarjas – Tiina Tauraite; Parim meesnäitleja sarjas – Mart Nurk; Aasta vormilooja – režissöör Ove Musting.Elisa originaalsarjad “Süü” ja “Reetur” teenisid kaheksa EFTA nominatsiooni. diktor.geenius.ee, 2. august 2022.

2025. aastal pälvis sari EFTA parima telesarja tiitli, samuti parim telerežissöör – Ove Musting ja parim naisnäitleja sarjas – Julia Aug.

 Osatäitjad 
 Tambet Tuisk – Alfred Vint (2019, 2021, 2024)
 Eva Koldits – Heli Vint (2019, 2021, 2024)
 Mart Nurk – Valeri Blok (2019, 2021, 2024)
 Indrek Taalmaa – Oskar Roos (2019)
 Mari Abel – Juta Roos (2019)
 Ursula Ratasepp – Rita Laikmaa (2019)
 Veiko Porkanen – Marko Arrak (2019, 2021)
 Loora-Eliise Kaarelson – Triin Arrak (2019, 2021)
 Karl Edgar Tammi – Ragnar Liiva (2019)
 Miina Vilo – Erna Ulas (2019)
 Klaudia Tiitsmaa – Britte Tuutma (2019)
 Saara Mättik – Mai Tuutma (2019)
 Margo Mitt – Johan Weizenberg (2019, 2021)
 Tarmo Tagamets – Rein Sisask (2019)
 Aarne Mägi – politsei peadirektor (2019)
 Andres Roosileht – Kaitseminister (2019)
 Tiina Tauraite – Eve Rosen (2021)
 Ott Aardam – Raimond Tank (2021, 2024)
 Erki Laur – Alari Triik (2021, 2024)
 Margus Jaanovits – Marek Kuusing (2021, 2024)
 Hilje Murel – Maarika Alver (2021)
 Mait Joorits – Mihkel Pääsuke (2021)
 Julia Aug – Jacqueline Leškina (2024)
 Jaanika Arum – Natalja Abramova (2024)
 Kristo Viiding – Märt Meister (2024)
 Kaspar Velberg – Frank Prints (2024)
 Külliki Saldre – Kai Kaljo (2024)
 Raimo Pass – Varno Allik (2024)
 Laurits Muru – Virgo Valk (2024)
 Laura Peterson – Marianne Meel (2024)
 Kersti Heinloo – Inga Lill (2024)
 Liina Tennosaar – laborant Vilja (2024)
ja teised.

 Osad 

 1. hooaeg 
Sarja 1. hooaja tegevus toimub 2004. aastal, kui Eesti on liitumas NATO ja Euroopa Liiduga ning muutub Vene luure jaoks ülioluliseks sihtmärgiks. Kasuahnus ja tunnustusvajadus viivad peategelase Alfred Vindi (Tambet Tuisk) koostööle Vene luurega ja nii algab närvesööv kassi-hiire mäng sihikindla noore vastuluuraja Marko Arrakuga (Veiko Porkanen). Põnevusliine raamivad tegelaste isikliku elu keerdkäigud, mis kõik tegevusse põimuvad ja loole oma elulise dimensiooni lisavad.

EetrisPealkiri0120.12.2019"Pettumus ja värbamine"0220.12.2019"Koolitus ja leke"0320.12.2019"Söed ja tärnid"0422.01.2020"Teine kord on lihtsam"0522.01.2020"Meie ei unusta"0622.01.2020"Peeglite maailmas"

 2. hooaeg 
Teine hooaeg toob sündmustiku tänapäevale lähemale. Käibele on tulnud euro ja sarja peategelane Alfred Vint tegutseb endiselt Eesti riigiaparaadis, kus ta on kogunud austust ja paguneid, kuid riigireetmine pole tema elust kadunud. Alfred on varasemast julgem, sihikindlam ja külmem, ning sündmused, mis uuel hooajal lahti rulluma hakkavad, võtavad varasemast suuremaid pöördeid.
+EetrisPealkiri01Elisa Huubis"Uus avang, vanad käigud"02Elisa Huubis"Vastase vangerdus"03Elisa Huubis"Keskmängu ratsukäigud"04Elisa Huubis"Lippude vahetus"05Elisa Huubis"En passant"06Elisa Huubis"Etturite lõppmäng"

 3. hooaeg 
"Reeturi" 3. hooaja tegevus toimub mõni aeg enne Venemaa sissetungi Ukrainasse. Kaitseministeeriumi ametnik Alfred Vindil tekib võimalus saada koht Euroopa Liidu julgeolekukomitees. Veelgi enesekindlam ja halastamatum peategelane on silmitsi oma seni kõige ambitsioonikama ülesandega – värvata NATO ohvitser. Vint ei saa   Vene luure kammitsaist vabaks, samal ajal jälgib teda Eesti Välisluureameti juht, ent Vint on valmis riskima rohkem kui eales varem ja  talle pandud eesmärkide saavutamise nimel ei kohku tagasi millegi ees. 3. hooaja idee autor ja stsenaariumi konsultant on Andres Anvelt ning see on filmitud Eestis ja Belgias. 
+EetrisPealkiri127.12.2024"Parim võitku"203.01.2025"Juhuseid pole olemas"310.01.2025"Värbamiskunst"417.01.2025"Oskus ohverdada"524.01.2025"Puutumatu"631.01.2025"Vaikus enne tormi"

 Viited 

 Välislingid 
 "Reetur" – tootja sisuleht ja täispikk treiler
 "Reetur" Elisa Huubis
 "Reetur" ERR Jupiteris
 "Reetur" Eesti Filmi Andmebaasis
 Tauno Vahter. "Reetur". Stereotüüpne, aga üle keskmise eesti sari. Eesti Päevaleht, 20. september 2020.
 Ove Musting "Reeturi" uuest hooajast: teeme igat hooaega nagu viimast. menu.err.ee, 31. oktoober 2023.
 Meelis Oidsalu: "Reetur" on korralik ajaviide, aga asjaga kursis olevale inimesele ebausutav. ekspress.delfi.ee, 8. mai 2024.

Kategooria:Eesti Televisiooni telesaated
Kategooria:Eesti telesarjad